分类：文化/艺术-文学
问题：五柳先生是陶渊明吗 
五柳先生是陶渊明吗
回答：五柳先生传

 陶渊明 

　　　 先生，不知何许人也，亦不详其姓字；宅边有五柳树，因以为号焉。闲静 
　　少言，不慕荣利。好读书，不求甚解；每有会意，便欣然忘食。性嗜酒，家贫， 
　　不能常得，亲旧知其如此，或置酒而招之。造饮辄尽，期在必醉。既醉而退， 
　　曾不吝情去留。环堵萧然，不蔽风日；短褐穿结，簟瓢屡空，晏如也！常著文 
　　章自娱，颇示己志。忘怀得失，以此自终。 

　　　 赞曰：“黔娄之妻有言：‘不戚戚于贫贱，不汲汲于富贵。’其言兹若人 
　　之俦乎？衔觞赋诗，以乐其志，无怀氏之民欤？葛天氏之民欤？”